ப. வெ. வ. லட்சுமி

ப. வெ. வ. லட்சுமி (P. V. V. Lakshmi) என்று நன்கு அறியப்பட்ட பந்திமுக்கலா வெங்கட வர லட்சுமி (Pandimukkala Venkata Vara Lakshmi) இந்தியாவைச் சேர்ந்த முன்னாள் இறகுப்பந்தாட்ட வீராங்கனை ஆவார். எட்டு முறை இந்திய தேசிய வாகையாளரான இவர் 1996இல் அட்லாண்டாவில் நடைபெற்ற கோடைக்கால ஒலிம்பிக் விளையாட்டுப் போட்டிகளில் இந்தியாவை பிரதிநிதித்துவப்படுத்தினார். இவர் புல்லேலா கோபிசந்தின் மனைவியும் ஆவார். 1998 பொதுநலவாய விளையாட்டுப் போட்டிகளில் பெண்கள் அணிப் போட்டியில் வெண்கலப் பதக்கம் வென்றார்.

 கோபிசந்த் இறகுப்பந்தாட்ட பயிற்சிக் கழகம் 
இலட்சுமி, கோபிசந்த் இறகுப்பந்தாட்ட அகாதமி உருவாக்கப்பட்டபோது கோபிசந்துக்கு மிகவும் ஆதரவாக இருந்தார். மேலும் பண ஆதரவைப் பெறுவதற்கான முயற்சிக்கு பங்களித்தார்.

2008 ஆம் ஆண்டில், இவர்கள் பாலிவுட் பிரபலங்களை இறகுப்பந்தாட்டத்தின் விளம்பரத் தூதுவர்களாக ஆகுமாறு வேண்டுகோள் விடுத்தனர். விளையாட்டை ஆதரிக்கும் திரை பிரபலங்களால்  அதை பிரபலப்படுத்த உதவும் என்று இவர்கள் நம்பினர்.

 சொந்த வாழ்க்கை 
இலட்சுமி சக இறகுப்பந்தாட்ட வீரர் கோபிசந்தை 5 ஜூன் 2002 அன்று மணந்தார். இவர்களுக்கு காயத்ரி என்ற மகளும் விஷ்ணு என்ற மகனும் என இரண்டு குழந்தைகள் உள்ளனர். இரண்டு உடன்பிறப்புகளில் மூத்தவரான இவரின் மகள் காயத்ரியும் ஒரு இறகுப்பந்தாட்ட வீராங்கனையாவார். இவரின் மகன் விஷ்ணு தற்போது கோபிசந்த் அகாதமியில் பயிற்சி பெற்று வருகிறார்.

 மேற்கோள்கள் 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்திய இறகுப்பந்தாட்ட வீரர்கள்